একটি বিষয়ে আমাদের খেয়াল রাখা দরকার। সেটা হলো- নজরুলকে বিবেচনা করার সময়, তাকে মূল্যায়নের সময় অবশ্যই তার বয়স, তার পরিবেশ, প্রেক্ষাপট, কাল এবং কালের পরম্পরাকেও আমাদের সামনে রাখতে হবে। তা না হলে নজরুল সংক্রান্ত কোনো বিবেচনাই পূর্ণ, শুদ্ধ কিংবা নির্ভুল হয়ে উঠবে না। এবং সেখানেই অপব্যাখ্যার কালোছায়া নেমে আসার সমূহ সম্ভাবনা দেখা দেবে। যেমনটি হচ্ছে নজরুলের ক্ষেত্রে, প্রায়ই। যতদ্রুত সম্ভব এসব বিভ্রান্তির অবসান হওয়া উচিত বলে মনে করি। মূলত বিশ্বাসের বিভায় ভাস্বর ছিলেন অমর কবি কাজী নজরুল ইসলাম।